VS001167
Datum: 1997-05-19T02:00:00.000+02:00
datum_sodbe_i_stopnje: 2001-04-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 1600000 SIT
opombe: II Ips 82/2003. Revizija tožeče stranke je bila v delu, s katerim je bil izpodbijan zavrnilni del pravnomočne sodbe, zavržena, v ostalem delu pa je bila revizija tožeče stranke zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Rudar - kopač.

## Škodni dogodek

V hodniku rudniške jame so mu železna vrata stisnila zadnje tri prste leve roke.

## Poškodba

Večfragmentarni prelom končnega dela srednjega členka prstanca in prelom prvega členka mezinca leve roke ter odrgnine.

## Telesne bolečine

600000 SIT 4 dni hude, 3 dni občasne hude, 7 dni srednje hude, 5 dni občasne srednje hude, 10 dni lahke.

#### Hospitalizacija

4 dni; operacija v lokalni anesteziji.

#### Ambulantno zdravljenje

Pregledi pri specialistu in osebnem zdravniku;

#### Rehabilitacija

10-krat fizioterapija, razgibavanje doma.

#### Nevšečnosti med zdravljenjem

Toaleta odrgnin, injekcije proti bolečinam, jemanje antibiotikov, odvzem Kirchnerjevih igel; 8-krat RTG slikanja; fiksacija IV. in V. prsta z levkoplastom; večkratni prevezi. Mavčeva longeta 5 tednov; bolniški stalež 69 dni ter delo s skrajšanim delovnim časom 1 mesec.

## Strah

100000 SIT Kratkotrajen primarni strah; sekundarni strah v zmerni obliki, ki je trajal 4 tedne.

## Zmanjšanje življenjske aktivnosti

800000 SIT Zaradi težje stopnje omejene gibljivosti v DIP sklepu prstanca, lažje stopnje zmanjšane gibljivosti v PIP sklepu mezinca in zaraščenosti preloma srednjega členka v ulnarni deviaciji za 10 stopinj težko dviguje in prenaša težka bremena in z levico ne more dobro objeti in stisniti raznih predmetov. Na levi zgornji okončini so ostale trajne funkcionalne posledice, zaradi katerih je tožnikova splošna življenjska aktivnost zmanjšana.

## Skaženost

100000 SIT Prelom srednjega členka prstanca je zaceljen v ulnarni deviaciji 10 stopinj (odklon navznotesr).

---

ZOR člen 200, 203